
ŠIAULIŲ MIESTO SAVIVALDYBĖS TARYBA

SPRENDIMAS
DĖL KARIŲ PALAIKŲ PERKĖLIMO IR KARIŲ PALAIKŲ LAIDOJIMO VIETOS PAŽENKLINIMO

2025 m.                                d. Nr.
Šiauliai

Vadovaudamasi Antrojo pasaulinio karo Sovietų Sąjungos ir kitų šalių, propaguojančių totalitarinius, autoritarinius režimus ir jų ideologiją, karių palaikų perkėlimo ir laidojimo vietos paženklinimo tvarkos aprašo, patvirtinto Lietuvos Respublikos Vyriausybės 2025 m. rugpjūčio 27 d. nutarimu Nr. 616 „Dėl Antrojo pasaulinio karo Sovietų Sąjungos ir kitų šalių, propaguojančių totalitarinius, autoritarinius režimus ir jų ideologiją, karių palaikų perkėlimo ir laidojimo vietos paženklinimo tvarkos aprašo patvirtinimo“, 6, 12 ir 13 punktais, Lietuvos gyventojų genocido ir rezistencijos tyrimo centro generalinio direktoriaus 2024 m. rugpjūčio 20 d. sprendimu Nr. SVOA-112 „Dėl viešojo objekto pašalinimo“, atsižvelgdama į Laikinosios karių palaikų perkėlimo ir laidojimo vietos paženklinimo komisijos, sudarytos Šiaulių miesto savivaldybės tarybos 2025 m. rugsėjo 4 d. sprendimu Nr. T-408 „Dėl Laikinosios karių palaikų perkėlimo ir laidojimo vietos paženklinimo komisijos sudarymo ir nuostatų patvirtinimo“, 2025 m. rugsėjo 5 d. posėdyje pateiktas išvadas, Šiaulių miesto savivaldybės taryba  nusprendžia:
.	Perkelti Antrojo pasaulinio karo Sovietų Sąjungos karių palaikus iš Antrojo pasaulinio karo Sovietų Sąjungos karių palaidojimo vietos – Prisikėlimo aikštės Šiauliuose.
.	Parinkti Antrojo pasaulinio karo Sovietų Sąjungos karių palaikams laidojimo vietą  esamoje Antrojo pasaulinio karo Sovietų Sąjungos karių palaidojimo vietos (unikalus kodas Kultūros vertybių registre 10743, adresas: Tilžės g./Bijūnų g., Šiauliai) teritorijoje, vadovaujantis Antrojo pasaulinio karo Sovietų Sąjungos karių palaikų laidojimo vietos parinkimo ir paženklinimo tvarkybos darbų projekte (toliau – Tvarkybos projektas) numatytais sprendiniais.
.	Paženklinti Antrojo pasaulinio karo Sovietų Sąjungos karių palaikų laidojimo vietą vadovaujantis Tvarkybos projekte numatytais sprendiniais.
.	Neperkelti Antrojo pasaulinio karo Sovietų Sąjungos karių palaikų vietos žymėjimo  ženklų iš Prisikėlimo aikštėje, Šiauliuose, esančios Antrojo pasaulinio karo Sovietų Sąjungos karių palaikų palaidojimo vietos, nes jie neatitinka Lietuvos Respublikos draudimo propaguoti totalitarinius, autoritarinius režimus ir jų ideologijas įstatymo 3 straipsnio nuostatų.
.	Pavesti Šiaulių miesto savivaldybės merui organizuoti šio sprendimo 1–4 punktuose nurodytų veiksmų įgyvendinimą.

